jkorsvik/nowiki_second_scrape_merged huggingface dataset:
Arctic Equestrian Games

Arctic Equestrian Games, arrangert av Oslofjord Convention Center og Vestfold Horse Show AS, er en årlig begivenhet for hesteinteresserte, og Norges største hesteshow. AEG ble avholdt for første gang februar i 2006 på Oslofjord Convention Center i Stokke.
President for AEG er Eirik Berentsen, en av Norges beste sprangryttere gjennom tidene.


== Arrangement ==


=== AEG 2006 ===
AEG ble første gang gjennomført i 2006, hvor Briskeby og Sandra Lyng Haugen holdt konsert, samt at Ylvis-brødrene og Kjetil og Kjartan opptrådte. Det ble også avholdt et ungarsk hesteshow. Arrangørene fikk kritikk for dårlig transportmuligheter og høye matpriser, men ros for servicen og personalet. Nettsiden hest.no skriver at personalet var «Kun ja-mennesker». Flere av utstillerne som hadde betalt for stand under arrangementet krevde halvparten av pengene tilbake fra arrangøren Vestfold Horse Show AS på grunn av for få besøkende i forhold standpris, noe som ble svart med enten 20 % refundering av standprisen eller 15 % avslag under AEG 2007 samt sikret standplass. Ifølge arrangøren valgte 85 % den sistnevnte løsningen.


=== AEG 2007 ===
AEG 2007 varte i elleve dager, og involverte 250 ryttere og 550 hester. Den totale premiepotten på dette ridestevnet var på 1,5 millioner NOK.


=== AEG 2008 ===
AEG ble avholdt for tredje gang i 2008 fra 14. februar til 24. februar.


==== AEG Promotion Cup ====
Det ble i 2008 arrangert en AEG Promotion Cup hvor alle rideklubber i Norge kunne være med, og dermed kvalifisere seg for Horze Jumping cup- og Amateur Challenge-klassene. Denne konkurransen ble arrangert av Eirik Berentsen, og var en salgskonkurranse.


== Arena ==
AEG holdes inne i storsalen på Oslofjord Convention Center, hvor hestearenaen måler 28 x 72 meter. Salen har publikumsplass til 4 000 mennesker.


== Grener ==
AEG skiller seg fra andre hestearrangementer ved kombinering mellom grener som sprang, dressur og mounted games samtidig som det avholdes underholdningshow og -konserter.
Under AEG holdes det også forskjellige hesteshow som Six Bar, Rid'n Bike, Charity Show, forsøk på norgesrekord i høydehopp, ponnigalopp, moteshow for hest, unghestauksjon og norsk varmblods hingstekåring.


== Omstendighetene ==
AEG holdes på Oslofjord Convention Center, som har et konferanseområde på 10 500 kvadratmeter som under AEG inneholder en varemesse for hesterelaterte produkter. Under arrangementet er det også en rekke bespisningstilbud, slik som kaffebar, kafeteria, fast-food og dagligvarebutikk.
Under AEG bor både deltagere og publikum i boenheter på området, som har 700 hytter og leiligheter.


== Referanser ==


== Kilder ==
AEG 2006


== Eksterne lenker ==
AEGs nettside
Oslofjord Convention Centers nettside
Mysteriet med det levende lik

Mysteriet med det levende lik er en nordisk krimserie for barn og unge som gikk på NRK i 1992 Serien handlet om en gruppe skandinaviske barn som var på ferie på den danske øya Endelave. Der fant de liket av en gresk arbeider. Men like etter så de mannen i live. Serien ble regissert av svenske Lars Göran Petterson og produsert av norske Kalle Fürst. Manuset ble skrevet av danske Kirsten Holst. Petterson bearbeidet hennes manus for fjernsyn.


== Referanser ==


== Eksterne lenker ==
(en) Mysteriet med det levende lik på Internet Movie Database 
(no) Mysteriet med det levende lik hos Filmfront 
(no) Mysteriet med det levende lik på NRK TV
Marlowe tar saken

Marlowe tar saken (originaltittel: Marlowe) er en amerikansk kriminalfilm fra 1969 med James Garner i hovedrollen som privatetterforskeren Philip Marlowe. Regi er ved Paul Bogart. Filmen er basert på boka The Little Sister, skrevet av krimforfatteren Raymond Chandler i 1949.


== Handling ==
Privatetterforskeren Philip Marlowe (Garner) leter etter en mann på oppdrag av hans søster. Samtidig er en morder, som dreper sine ofte med en ishakke løs, og en kvinnelig TV-stjerne er offer for utpressing. Alle disse sakene viser seg å ha en forbindelse med hverandre.


== Om filmen ==
Dette er den første amerikanske filmen hvor Bruce Lee medvirker i.


== I rollene ==
James Garner	 ... 	Philip Marlowe
Gayle Hunnicutt	... 	Mavis Wald
Carroll O'Connor	... 	Lt. Christy French
Rita Moreno	... 	Dolores Gonzáles
Sharon Farrell	... 	Orfamay Quest
William Daniels	... 	Mr. Crowell
H.M. Wynant	... 	Sonny Steelgrave
Jackie Coogan	... 	Grant W. Hicks
Kenneth Tobey	... 	Sgt. Fred Beifus
Bruce Lee ... 	Winslow Wong


== Eksterne lenker ==
(en) Marlowe tar saken på Internet Movie Database 
(no) Marlowe tar saken hos Filmfront 
(sv) Marlowe tar saken i Svensk Filmdatabas 
(fr) Marlowe tar saken på Allociné 
(nl) Marlowe tar saken på MovieMeter 
(en) Marlowe tar saken på AllMovie 
(en) Marlowe tar saken på Turner Classic Movies 
(en) Marlowe tar saken på Rotten Tomatoes
Vanda

For kvinnenavnet Vanda, se Wanda
Vanda (finsk: Vantaa) er Finlands fjerde største by. Byen ligger i landskapet Nyland. Den har fått sitt navn fra Vanda å, som renner sørover gjennom byen mot Gammelstadsforsen i Helsingfors. Før 1972 het kommunen Helsinge (finsk: Helsingin maalaiskunta, dvs. Helsingfors landkommune).Vanda grenser i sør mot Helsingfors, og har cirka 200 000 (2021) innbyggere. Andre nabokommuner er Esbo, Nurmijärvi, Tusby, Kervo og Sibbo.Vanda er en tospråklig kommune med finsk som majoritetsspråk (89 %) og svensk som minoritetsspråk (3 %).I Vanda ligger Helsingfors internasjonale flyplass, Helsingfors-Vanda lufthavn, og Finlands luftfartsmuseum. Vitenskapsenteret Heureka ble åpnet i 1998.

		
		
		
		
		
		
		


== Referanser ==


== Eksterne lenker ==
Offisielt nettsted 
(en) Vantaa – kategori av bilder, video eller lyd på Commons 
(en) Vantaa – galleri av bilder, video eller lyd på Commons
David Campbell (politiker)

David Andrew Campbell (født 27. juli 1957 i Bulli i New South Wales) er en australsk politiker og medlem av den lovgivende forsamling i New South Wales.
Campbell var kommunestyremedlem i Wollongong fra 1987 til 1999 og overborgermester fra september 1991 til 1999. Han ble utnevnt til styremedlem ved University of Wollongong i 1995.Campbell har representert Keira siden 1999 for det australske arbeiderpartiet. Han har vært minister for regional utvikling, minister for Illawarra og minister for småbedrifter siden april 2003. Han har også vært minister for vann og avløp siden februar 2006. Han er også politiminister.


== Referanser ==
Felix-bøkene

Felix-bøkene er en ungdomsserie på fire bøker skrevet av Anne B. Ragde. Felix-bøkene handler om de to søskenbarna Lilli og Johannes, og boxeren Felix som løser en rekke mysterier. De fire bøkene heter Strupetaket, Blodsporet, Hundegalskap og Valpefabrikken.
Fillmore East

Fillmore East var en rockscene i East Village, Manhattan, New York. Den ble åpna 8. mars 1968 av konsertarrangøren Bill Graham, som en oppfølger til hans Fillmore West i San Francisco. Fillmore East utvikla seg raskt til en veritabel rockekatedral med store konserter flere kvelder i uka. Til tross for sin beskjedne fasade mot gata, hadde lokalet hele 3 664 sitteplasser.
Fillmore East mønstret mange av tidas store artister og band til konsert, bl.a. Grateful Dead, The Doors, The Who, Quicksilver Messenger Service, The Allman Brothers Band, Derek and the Dominos, Jimi Hendrix, Country Joe and the Fish, Big Brother and the Holding Company, Lonnie Mack, Humble Pie, Led Zeppelin, Neil Young Crazy Horse, Pink Floyd, Raven , Procol Harum, John Mayall, The Byrds, Jefferson Airplane, Frank Zappa og Miles Davis. The Allman Brothers Band spilte så ofte på Fillmore East at de gjerne ble omtalt som «Bill Grahams husorkester». 
Mange legendariske livealbum er innspilt på Fillmore East – det mest berømte er kanskje At Fillmore East av The Allman Brothers Band. Jimi Hendrix spilte inn et livealbum med The Band of Gypsies; John Mayalls The Turning Point er også innspilt her. Grateful Dead spilte i løpet av fem forestillinger i 1971 inn sitt fireplaters album Ladies and Gentlemen… The Grateful Dead: Fillmore East — April 1971.  Et annet berømt album er Miles Davis' Live at the Fillmore East, innspilt i mars 1970. Rett før etablissementet ble nedlagt i 1971 spilte Frank Zappa og The Mothers of Invention recorded inn Fillmore East — June 1971. 
Fillmore East ble ganske snart innhenta av en overveldende vekst i konsertindustrien, og 27. juni 1971 ble siste forestilling holdt her. På plakaten stod The Allman Brothers Band, J. Geils Band og Albert King, med White Trash, Mountain, The Beach Boys og Country Joe McDonald som gjesteartister. 


== Eksterne lenker ==
Fillmore East Preservation website
Fillmore East- bygningen i 2001
Flekket pansermalle

Flekket pansermalle er en art i slekten Corydoras. Det er en bunnlevende fisk som blir ca. 6 cm lang. 
Hannen er mindre enn hunnen, og i forhold til kroppsstørrelsen er hannens hale- og brystfinner lengre enn hunnens.
Den lever av makk, krepsdyr, insekter og plantemateriale. 
Flekket pansermalle er en populær akvariefisk, da den er hardfør og har tiltalende adferd og utseende. De kan med hell holdes med andre små, fredelige akvariefisk som levendefødende tannkarper, danioer og tetraer. Den finnes også i en albinovariant. 


== Eksterne lenker ==
(en) flekket pansermalle – oversikt og omtale av artene i WORMS-databasen 
(en) flekket pansermalle i Encyclopedia of Life 
(en) flekket pansermalle i Global Biodiversity Information Facility 
(en) flekket pansermalle hos FishBase 
(en) flekket pansermalle hos ITIS 
(en) flekket pansermalle hos NCBI 
(en) Kategori:Corydoras paleatus – bilder, video eller lyd på Wikimedia Commons 
Corydoras paleatus – detaljert informasjon på Wikispecies
Stjertmeiser

Stjertmeisfamilien (Aegithalidae) eller stjertmeiser  er en liten familie små, meiseliknende sangfugler. Familien består av elleve arter fordelt i fire slekter, hvorav to er monotypiske. Kun stjertmeis (A. caudatus) hekker i Norge.


== Taksonomi ==

Stjertmeiser inngikk tidligere i meisefamilien (Paridae), men studier av den molekylære fylogenien viser at disse familiene bare er fjerne slektninger med felles aner i gruppen Sylvioidea. Stjertmeisene utgjør faktisk en felles klade med bladsangere (Phylloscopidae) og orientsangere (Scotocercidae), og stjertmeiser og orientsangere kan være søstergrupper. De to artene i slekten Leptopoecile er basale og søstre til alle de andre artene i familien. Psaltriparus (Nord-Amerika) og Aegithalos (den gamle verden) er dessuten søstergrupper.


== Biologi ==
Stjertmeiser har generelt sort, brun og hvit fjærdrakt, med unntak av de to fargerike montane artene i gruppen Leptopoecile. Kjønnene er ganske like. Vingene er korte og avrunda, stjerten middels lang til svært lang og smal. Kroppen er svært liten, kompakt og eggformet. Nebbet er kort og konisk. Hodet er stort, nakken kort og tykk. De undre ekstremitetene er middels lang og har små føtter.Mange av artene har montan tilknytning og flertallet er utbredt i Asia. Stjertmeis (A. caudatus) hekker imidlertid på tvers av hele det sentrale Eurasia og har tallrike underarter, hvorav nominatformen hekker i det sørlige Fennoskandia. Krattmeis (P. minimus) er eneste art som hekker i Nord-Amerika, fra det ekstremt sørvestre Canada sørover gjennom det vestlige og sørvestlige USA og Mexico til Guatemala.


== Inndelingen ==
Inndelingen følger Birds of the World og er i henhold til Winkler, Billerman & Lovette (2020). Norske navn følger Norsk navnekomité for fugl og er i henhold til Syvertsen et al. (2008, 2017).

Passeriformes, spurvefugler
Passeri, sangfugler
Passerida
Sylvioidea,
Aegithalidae, stjertmeisfamilien
Leptopoecile
L. sophiae, purpurmeis
L. elegans, aurorameis
Aegithalos
A. caudatus, stjertmeis
A. glaucogularis, sølvhakestjertmeis
A. leucogenys, einerstjertmeis
A. concinnus, praktstjertmeis
A. niveogularis, hvitkronestjertmeis
A. iouschistos, ruststjertmeis
A. fuliginosus, eikestjertmeis
Psaltriparus (monotypisk)
P. minimus, krattmeis
Psaltria (monotypisk)
P. exilis, pygmémeis


== Referanser ==


== Eksterne lenker ==
(en) stjertmeisfamilien i Encyclopedia of Life 
(en) stjertmeisfamilien i Global Biodiversity Information Facility 
(no) stjertmeisfamilien hos Artsdatabanken 
(sv) stjertmeisfamilien hos Dyntaxa 
(en) stjertmeisfamilien hos Fauna Europaea 
(en) stjertmeisfamilien hos ITIS 
(en) stjertmeisfamilien hos NCBI 
(en) Kategori:Aegithalidae – bilder, video eller lyd på Wikimedia Commons 
(en) Aegithalidae – galleri av bilder, video eller lyd på Wikimedia Commons 
Aegithalidae – detaljert informasjon på Wikispecies
Massaker på 110ende gate

Massaker på 110ende gate (originaltittel: Across 110th Street) er en amerikansk kriminalfilm fra 1972 med Anthony Quinn og Yaphet Kotto i hovedrollene. Regi er ved Barry Shear.


== Handling ==
Tre fargede gangstere som er bevæpnet til tennene velter en mafiageskjeft overende i Harlem da de raner deres lokale «regnskapskontor». Under flukten dreper de noen politifolk, og både politi og mafia starter en klappjakt på dem. Det hele utarter til en voldsom gangsterkrig der bandene begynner å likvidere hverandre, noe som fører til at to av New Yorks beste snuter blir tvunget til å samarbeide for å bringe lovlydighet tilbake i gatene.


== Om filmen ==
Filmen ble forholdsvis godt mottatt av anmelderne, noe som gjenspeiles i at den har fått 80 % på Rotten Tomatoes.Den ble forbudt vist på kino i Norge, men ble lansert på video på starten av 1980-tallet.
Den ble distribuert av United Artists i USA og de fleste andre land hvor den ble satt opp på kino.


== I rollene ==
(utvalg)

Anthony Quinn .... Capt. Mattelli
Yaphet Kotto ....Lt. Pope
Anthony Franciosa ....Nick D'Salvio
Paul Benjamin  – Jim Harris
Ed Bernard  – Joe Logart
Richard Ward  – Doc Johnson
Tim O'Connor  – Lt. Hartnett


== Referanser ==


== Eksterne lenker ==
(en) Massaker på 110ende gate på Internet Movie Database 
(no) Massaker på 110ende gate hos Filmfront 
(sv) Massaker på 110ende gate i Svensk Filmdatabas 
(fr) Massaker på 110ende gate på Allociné 
(en) Massaker på 110ende gate på AllMovie 
(en) Massaker på 110ende gate på Turner Classic Movies 
(en) Massaker på 110ende gate på Rotten Tomatoes
Rock Against Communism

Rock Against Communism (RAC) (norsk: «Rock mot kommunisme») begynte som en rekke politiske konserter i Storbritannia på slutten av 1970-tallet, men er også blitt navn på en musikkgren. Musikalsk sett kan RAC tidvis minne om musikkstiler som Oi!, punk rock, og i mindre grad på heavy metal. Tekstene til denne bevegelsen/sjangeren hadde anti-kommunistiske temaer, men kunne også omfatte nynazistiske, hatske og rasistiske synspunkter. Langt oftere var det ikke referanser til kommunisme, men isteden generelle hatytringer, rasisme og antisemittisme.RAC-bevegelsen hadde sin opprinnelse i Storbritannia mot slutten av 1978 med ytterliggående høyreekstrem aktivister knyttet til National Front (NF), det britiske nynazistiske partiet. Den første RAC-konserten ble organisert i Leeds, England, i 1978, og hadde nazipunkeband som The Dentists og The Ventz.


== Kjente RAC-band ==
Blood Red Eagle
Bound For Glory
Landser
Macht und Ehre
Mistreat
No Remorse
Prussian Blue
Skrewdriver
Skullhead


== Referanser ==
Aker boligbyggelag

Aker boligbyggelag (ABBL) var et boligbyggelag som ble etablert i den tidligere kommunen Aker i 1946. Etter andre verdenskrig ble Oslos grenser endret og kommunen ble slått sammen med Aker kommune som lå mellom Oslo og det øvrige Akershus, etter et Stortingsvedtak 7. juli 1947. Dette førte blant annet til at ABBL ble innfusjonert i Oslo Bolig- og Sparelag i 1948.
AABL startet med blokkbebyggelse på Høybråten og småhusbebyggelse på Flaen, og rakk også å åpne «Amalienborg» ved Trondheimsveien i 1948 før fusjonen.
Panda-pansermalle

Panda-pansermalle er en art i gruppen Corydoras. Det er en bunnfisk som blir 5,5 cm lang, hannene noe mindre. Navnet kommer av de mørke pandalignende flekkene som fisken har rundt øynene.
Den holder til i klart, oksygenrikt elvevann som strømmer relativt raskt. Bunnlaget består gjerne av myk sand eller fin grus. Disse elvene er vanligvis frodige med et stort utvalg vannplanter. 
Panda-pansermallen kan overleve mellom 16 °C og 28 °C, men den foretrekker klart den kaldere enden av dette temperaturområdet. I korte perioder kan den overleve temperaturer ned i 12 °C, skjønt dette ikke er tilrådelig for fisk i fangenskap. Vannet i panda-pansermallens naturlige habitat har et lavt mineralinnhold, med en nøytral til litt sur pH.


== Akvaristikk ==
Da denne arten foretrekker kaldere vann enn de fleste andre tropiske akvariefisk, må man ofte senke temperaturen i selskapsakvariet hvis man anskaffer panda-pansermaller. Ved 22 °C trives de godt. Da arten i naturen lever i svært rent vann, er det enda viktigere å passe på vannkvaliteten for panda-pansermaller enn for de mer domestikerte Corydoras-artene som flekket pansermalle eller metallpansermalle.  
Dette er en svært sosial art, og bør holdes i grupper på minst åtte individer. Hvis plassen tillater det bør antallet være enda høyere.
Panda-pansermaller blir ofte mer enn 10 år gamle i fangenskap, noen ganger mer enn 15 år.


== Eksterne lenker ==
(en) panda-pansermalle – oversikt og omtale av artene i WORMS-databasen 
(en) panda-pansermalle i Encyclopedia of Life 
(en) panda-pansermalle i Global Biodiversity Information Facility 
(en) panda-pansermalle hos FishBase 
(en) panda-pansermalle hos ITIS 
(en) panda-pansermalle hos NCBI 
(en) Kategori:Corydoras panda – bilder, video eller lyd på Wikimedia Commons 
Corydoras panda – detaljert informasjon på Wikispecies 
(en) Corydoras panda Nijssen & Isbrücker, 1971 Panda corydoras - FishBase
John Stuart Gray

John Stuart Gray (født 21. august 1941  i Bolsover England, død 21. oktober 2007) var en britisk marinbiolog. Han var det meste av sin karriere ved Universitetet i Oslo.
Gray var utdanna ved Wales universitet i Bangor. Her tok han i 1965 doktorgraden på økologiske forholdt rundt den marine meiofaunaen, dvs smådyr som lever mellom sandkorna på sjøbunnen. For avhandlinga mottok han T.H.Huxley-prisen fra Zoological Society.
Gray arbeidet deretter ved Universitetet i Leeds, inntil han i 1976 ble professor i Oslo. Hovedforskningsfeltet var bunnlevende organismer, og da særlig hvordan disse påvirkes av forurensing. 
I 1998 fikk han Nansen-prisen for fremragende forskning fra Det norske Videnskaps-Akademi. Han står på ISIs liste over ofte siterte forskere [https://web.archive.org/web/20070519223724/http://hcr3.isiknowledge.com/author.cgi.


== Referanser ==


== Eksterne lenker ==

(no) Publikasjoner av John Stuart Gray i BIBSYS
Bjørn Kristoffersen

Bjørn Kristoffersen (født 27. oktober 1947, død 24. oktober 2007) var en norsk næringslivsleder. Fra 1994 til sin død var han konsernsjef i KLP.
Kristoffersen var utdanna skipsingeniør og siviløkonom. Han hadde ledende stillinger i Aker (1979–86), Storebrand (1986–92) og Framnes Rauma (1992–94).
Han hadde mange tillitsverv i næringslivet og dets organisasjoner, bl.a i Orkla, Norske Skog, Nycomed, Elkem, Aker RGI, Norges Forsikringsforbund, Kommunalbanken og Finansnæringens Hovedorganisasjon.
Med alle midler (1968)

Med alle midler (originaltittel: Coogan's Bluff) er en amerikansk action- og kriminalfilm fra 1968 regissert av Don Siegel. Filmen handler om en tøff og egenrådig politimann fra Arizona som er kommet til New York for å hente en farlig forbryter. Underveis til flyplassen rømmer fangen og politimannen bestemmer seg for å ta opp jakten på egen hånd. Hovedrollen spilles av Clint Eastwood, mens sentrale biroller spilles av Lee J. Cobb, Don Stroud og Susan Clark. Filmen kan også betraktes som en moderne western-film.


== Handling ==

Den cowboy-aktige visesheriffen Coogan fra Arizona er vant til å gjøre ting på sin måte. En dag sendes han til New York for å hente farlig forbryter kalt Ringerman. Fangen er imidlertid under medisinsk behandling etter en overdose LSD og Coogan blir derfor nektet å ta ham med seg. Coogan klarer imidlertid å omgås reglene og får Ringerman med seg, men på vei til flyplassen blir han overfalt og fangen rømmer. Coogan får streng beskjed av politiet om å forholde seg rolig, men han tar isteden opp jakten på Ringerman. Jakten på rømlingen bringer Coogan gjennom New Yorks underverden.


== Om filmen ==


=== Popularitet og økonomi ===
Med alle midler ble en moderat suksess i USA, hvor den innbrakte $3,1 millioner og havnet på en 23. plass over de mest innbringende filmene i 1968.Produksjonskostnadene er estimert til $1,5 millioner.


=== Anmelderne ===
Den ble godt mottatt av kritikerne, noe som gjenspeiles i at den har fått så mye som 94 % på Rotten Tomatoes. Både Roger Ebert og Leonard Maltin gav den tre av fire stjerner.
VGs anmelder gav den terningkast tre.


=== Annet ===
Filmen var hovedinspirasjon til TV-serien McCloud med Dennis Weaver.I Norge ble filmen godkjent for visning i en klippet versjon med 16 års aldersgrense (blodig slagsmål noe kortet ned). I 1974 vurderte de den på nytt og lanserte den uklippet med samme aldersgrense.


== I rollene ==
(utvalg)

Clint Eastwood ....  Visesheriff Walt Coogan
Don Stroud ....  James Ringerman
Lee J. Cobb ....  Det. Lt. McElroy, NYPD
Susan Clark ....  Julie Roth, Probation Officer
Tisha Sterling ....  Linny Raven, Ringermans venninne
Betty Field ....  Ellen Ringerman
Tom Tully ....  Sheriff McCrea, Piute County
Melodie Johnson ....  Millie, Coogans venninne
David Doyle .... Pushie, bareier


== Referanser ==


== Eksterne lenker ==
(en) Med alle midler på Internet Movie Database 
(no) Med alle midler hos Filmfront 
(sv) Med alle midler i Svensk Filmdatabas 
(da) Med alle midler i Danmark Nationale Filminstitut 
(fr) Med alle midler på Allociné 
(nl) Med alle midler på MovieMeter 
(en) Med alle midler på AllMovie 
(en) Med alle midler på Turner Classic Movies 
(en) Med alle midler på Rotten Tomatoes 
(en) Med alle midler på Box Office Mojo
Pygmépansermalle

Pygmépansermalle er en art i gruppen Corydoras. Det er en tropisk bunnfisk som blir opptil 21 mm lang. Den lever i vann som holder en pH mellom 6,0 og 8,0, en hardhet på 2 – 25 dGH, og et temperaturområde på 22 – 26 °C. 
Den lever av makk, krepsdyr, insekter og plantemateriale. Den legger eggene i tett vegetasjon, og de voknse fiskene vokter ikke eggene. 


== Eksterne lenker ==
(en) pygmépansermalle – oversikt og omtale av artene i WORMS-databasen 
(en) pygmépansermalle i Encyclopedia of Life 
(en) pygmépansermalle i Global Biodiversity Information Facility 
(en) pygmépansermalle hos FishBase 
(en) pygmépansermalle hos ITIS 
(en) pygmépansermalle hos NCBI 
(en) Kategori:Corydoras pygmaeus – bilder, video eller lyd på Wikimedia Commons 
(en) Corydoras pygmaeus – galleri av bilder, video eller lyd på Wikimedia Commons 
Corydoras pygmaeus – detaljert informasjon på Wikispecies
Dvergpansermalle

Dvergpansermalle er en art i gruppen Corydoras. Det er en tropisk fisk som blir opptil 3,5 cm lang, skjønt 2,5 cm er en mer typisk lengde.
Hannene er mindre enn hunnene, slankere, og har spissere halefinne enn hunnene.
Epitetet hastatus betyr «med spyd», en referanse til den spydspiss-aktige flekken på haleroten.
Dvergpansermallen lever i vann med en pH mellom 6,0 og 8,0, en hardhet mellom 5 og 19 dGH, og et temperaturområde på 25–28 °C. 
Den lever av makk, krepsdyr, insekter og plantemateriale.
Den er en stimfisk som lever mellom planter. Den skiller seg fra de fleste andre Corydoras-arter ved at den foretrekker vannets midtsjikt istedenfor bunnen. Når den hviler, ligger den på bladene til planter. Andre Corydoras-arter med lignende adferd er Corydoras habrosus og pygmépansermalle.


== Eksterne lenker ==
(en) dvergpansermalle – oversikt og omtale av artene i WORMS-databasen 
(en) dvergpansermalle i Encyclopedia of Life 
(en) dvergpansermalle i Global Biodiversity Information Facility 
(en) dvergpansermalle hos FishBase 
(en) dvergpansermalle hos ITIS 
(en) dvergpansermalle hos NCBI 
(en) Kategori:Corydoras hastatus – bilder, video eller lyd på Wikimedia Commons 
Corydoras hastatus – detaljert informasjon på Wikispecies 
(en) Corydoras hastatus Eigenmann & Eigenmann, 1888 Dwarf corydoras - FishBase